LAK-16

LAK-16 – vienvietis ketvirtojo dešimtmečio stiliaus atviros konstrukcijos pradiniam vaikų mokymui skirtas sklandytuvas, aukštasparnis parasolio tipo monoplanas, XX amžiaus devintajame dešimtmetyje sukurtas ir gamintas Lietuvoje.

 Konstrukcija ir gamyba 
Sklandytuvą suprojektavo Gintaras Sabaliauskas ir Kęstutis Leonavičius. Orlaivis buvo kuriamas kaip vaikų sklandymui skirto LAK-14 „Strazdas“ tolimesnė evoliucija. Pirmojo skrydžio metu jame buvo sumontuoti „LAK-14“ mediniai sparnai, tačiau vėlesniuose egzemplioriuose mediena buvo pakeista modernesnėmis medžiagomis.

LAK-16 yra aukštasparnis spyrinis monoplanas su paprasta iš lygiagrečių lonžeronų sudaryta styga. Sparnas – stačiakampis, aptrauktas audiniu, plačiai išlenktais galais. Ankstyvuosiuose serijiniuose modeliuose sparno pagrindu buvo vienas iš stiklo pluošto pagamintas lonžeronas, iš stiklo pluošto pagaminta priekinė briauna ir nerviūros. Vėlesniame modelyje LAK-16M naudojama metalinė, sutvirtinta sparno konstrukcija. Už sparno galinio krašto ant įleidžiamų vyrių sumontuoti lobate audiniu dengti eleronai.

LAK-16 fiuzeliažas – atviras, sudarytas iš poros vamzdžių, plieninio priekyje ir aliumininio gale. Viršutinis vamzdis tęsiasi nuo uodegos iki priekinio sparno krašto, po ko jis lenkiasi žemyn ir sudaro sklandytuvo nosį, susijungiančią su apatiniu fiuzeliažo rėmo vamzdžiu. Fiuzeliažas vertikaliais skersiniais elementais yra padalintas į tris skyrius ir dar papildomai sutvirtintas trimis įstrižais skersiniais. Sparnas montuojamas ant viršutinio vamzdžio ir maždaug nuo trečdalio tarpatramio iki apatinio vamzdžio iš kiekvienos pusės tvirtinamas vienu statramsčiu. Tvirtinimo trosai nuo sparno, esančio statramsčių viršuje, eina atgal į uodegą ir į priekį iki nosies, taip apribodami fiuzeliažo lenkimą plokštumoje. Uodega sudaryta iš duraliuminio vamzdelių, aptraukta audiniu. Tarp atskirų jos aukščio vairo segmentų yra paliktas tarpas krypties vairo judėjimui.

Ant apatinės sijos montuojama pilotui skirta vienintelė iš stiklo pluošto pagaminta sėdynė su galvos atrama. Išskyrus nedidelį nosies gaubtą, pilotas sėdi beveik visai atviroje kabinoje. Tradicinės konstrukcijos LAK-16 važiuoklę sudaro pora mažų ratų, sumontuotų ant savaime spyruokliuojančių, konsolinių iš stiklo pluošto pagamintų kojelių; orlaivio stabilizacijai padeda savaime centruojantis galinis ratukas.

Transportavimą ir sandėliavimą supaprastina sumontuotas sparnas, kurį, atjungus atramą ir eleronų trosus, galima pasukti 90°.

Pagal techninę užduotį orlaivio resursas siekia 4500 pakilimų ir nusileidimų. Vėliau šis skaičius padidintas iki 8000.

 Eksploatacijos istorija 
LAK-16 su mediniu sparnu pirmą kartą pakilo 1986 m. rugsėjo 6 d. Serijinė gamyba pradėta 1987 m. Devintojo dešimtmečio pabaigoje buvo gaminama iki 100 šio modelio orlaivių per metus. Pagaminta daugiau nei 300 vnt. Eksportuotas ir į socialistinio bloko šalis. Suirus SSRS ir nutrūkus DOSAAF finansavimui gamyba nutraukta.

Orlaivis plačiai naudotas vaikų pradiniam mokymui įvairiuose aeroklubuose. Yra informacijos, kad keletas LAK-16 buvo motorizuoti.

2010 metais Lietuvos civilinių orlaivių registre buvo septyniolika šių orlaivių, dar vienas – Lenkijoje. Vėliau jie buvo priskirti neregistruojamiems. 2024 m. buvo žinoma apie daugiau nei 15 eksploatuojamų šio modelio orlaivių. Didžiausias operatorius – B. Oškinio vaikų aviacijos akademija.

 Variantai 

 LAK-16
 Pradinis orlaivio modelis su stiklo pluošto sparno konstrukcija.

 LAK-16M
 Vėlesnis serija gamintas orlaivis su metaliniu sparno rėmu.

 Techniniai duomenys 
RodiklisvertėLAK-16LAK-16MĮgulavienasSparnų mojis9,63 m9,66 mLiemens ilgis6,36 m5,38 mSparnų plotas10,4 m²8,05 m²Proilgis8,9211,6ProfilisCAGI R III A-15Svoristuščio78 kg88 kgpiloto40-80 kgmaksimalus kilimo175 kgGreitissmukos48 km/hmaksimalus90 km/hVne96 km/hgeriausias žemėjimo1,2 m/sAerodinaminė kokybė1312 esant 54 km/hPerkrovos ribos +5,5 / -2,75

 Nuorodos 

Kategorija:LAK orlaiviai
Kategorija:Lietuvos sklandytuvai
Kategorija:Aukštasparniai
Kategorija:Parasolis
Kategorija:Mokomieji lėktuvai